1968R0391 — FI — 11.11.1988 — 004.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (ETY) N:o 391/68,

annettu 1 päivänä huhtikuuta 1968,

interventio-ostojen soveltamista koskevista yksityiskohtaisista säännöistä sianliha-alalla

EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 121/67/ETY ( 1 ) ja erityisesti sen 4 artiklan 6 kohdan, 5 artiklan 3 kohdan ja 22 artiklan toisen kohdan, sekä katsoo, että sekä katsoo, että asetuksen N:o 121/67/ETY 4 ja 5 artiklan nojalla on säädettävä interventio-ostojen soveltamista koskevista yksityiskohtaisista säännöistä, interventioelinten tekemien ostojen järjestämiseksi tarkoituksenmukaisella tavalla olisi säädettävä ostopaikkoina olevien interventiokeskusten valintaperusteista; lihan moitteettoman säilyvyyden varmistamiseksi nämä keskukset olisi määritettävä tiettyjen teknisten vaatimusten mukaisesti, ostojen tietyn tehokkuuden varmistamiseksi olisi säädettävä tuotekohtaisista vähim- mäisostomääristä, tuotteita tarjoavien tasapuolisen kohtelun varmistamiseksi olisi määriteltävä käsite ostohinta ja paikka, jossa interventioelin ottaa tuotteen haltuunsa; periaatteessa tämä paikka voi olla se interventiokeskus, jolle myyjä ehdottaa toimittavansa tuotteensa; interventioelimelle on kuitenkin jätettävä mahdollisuus määrittää toinen paikka, jos haltuunotto myyjän valitsemassa paikassa on mahdotonta, yhteisön interventiopolitiikkaa on harjoitettava järkevin edellytyksin; tämän vuoksi on varmistettava, että ostetut ja myöhemmin myytävät tuotteet ovat terveyttä koskevissa direktiiveissä säädettyjen vaatimusten mukaisia; lisäksi on suotavaa, että tuotteet täyttävät tietyt tekniset vaatimukset, ja kun on kysymys teurastetuista sioista, että ne on luokiteltu sianruhojen yhteisön luokitteluasteikosta 27 päivänä kesäkuuta 1967 annetun neuvoston asetuksen (ETY) N:o 211/67 mukaisesti ( 2 ), olisi säädettävä, että jäsenvaltiot ilmoittavat sille näihin toimenpiteisiin liittyvät tiedot, jotta komission on mahdollista saada kokonaiskuva interventiotoimenpiteiden soveltamisesta, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN:

1 artikla

1. Jäsenvaltioiden on määritettävä interventiokeskukset siten, että varmistetaan inter- ventiotoimenpiteiden tehokkuus ja että haltuunottotoimet ja jäädytys voidaan niissä suorittaa teknisesti tyydyttävissä olosuhteissa.

►M1

Jäsenvaltioiden on toteutettava kaikki varastoitujen tuotteiden moitteettoman säilyvyyden varmistavat toimenpiteet. Jäädytyslämpötilan on oltava alle −30 celsiusastetta jotta korkein ydinlämpötila jää alle −15 celsiusasteen. Varastointilämpötilan on oltava alle −20 celsiusastetta.

Teurastetut siat ruhoina tai puoliruhoina on pakattava jäädytyksen jälkeen elintarvikkeiden pakkaamisen soveltuvaan 0,05 millimetrin paksuiseen polyeteeniin sekä puuvillakääreeseen (puuvillasukka).

Kylki (silavoineen) ja siansilava pakataan jäädytyksen jälkeen elintarvikkeiden pakkaamisen soveltuvaan 0,05 millimetrin paksuiseen polyeteeniin.

◄

2 artikla

Vähimmäistoimitusmäärät ovat:

a) ruhoille ja puoliruhoille 1 000 kiloa,

b) kyljelle (sivu) 500 kiloa,

c) siansilavalle 500 kiloa.

3 artikla

Ostohinta on voimassa vapaasti interventiokeskuksen jäähdyttämöllä, ja myyjä vastaa purkukustannuksista.

4 artikla

1. Myyntitarjous on tehtävä interventioelimelle ilmoittamalla interventiokeskus, jonne myyjällä on tarkoitus toimittaa tuote, sekä paikka, jossa tuote tarjoushetkellä on.

2. Interventioelin määrittää haltuunottopäivän.

3. Jos haltuunotto ei voi tapahtua 1 kohdassa tarkoitetussa interventiokeskuksessa, interventioelin määrittää tuotteen haltuunottopaikaksi jonkin niistä kolmesta interventiokeskuksesta, jotka ovat lähimpänä paikkaa, jossa tuote tarjoushetkellä on.

5 artikla

►M1

1. Ostaa voidaan ainoastaan tuotteita, jotka:

a) ovat terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin ( 3 ), sellaisena kuin se on viimeksi muutettuna 6 päivänä lokakuuta 1969 annetulla neuvoston direktiivillä ( 4 ), ja erityisesti sen 3 ja 4 artiklan mukaisia;

b) ovat liitteessä määriteltyjen vaatimusten mukaisia, ja

c) on luokiteltu sianruhojen yhteisön luokitusasteikosta 30 päivänä lokakuuta 1970 annetun neuvoston asetuksen (ETY) N:o 2108/70 mukaisesti ( 5 ), kun on kyse teurastetuista sioista ruhoina tai puoliruhoina.

◄

2. Ostaa ei voida tuotteita, jotka:

a) eivät sovellu ominaisuuksiltaan varastointiin tai myöhempään käyttöön;

b) ovat lähtöisin teurastetuista emakoista tai siitoskarjuista;

c) eivät ole lähtöisin yhteisön alkuperää olevista sioista;

▼M4

d) radioaktiivisuudeltaan ylittävät yhteisön lainsäädännössä sovellettavat hyväksyttävät enimmäistasot. Yhteisön alkuperää oleviin Tshernobylin ydinvoimalaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87 ( 6 ) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarpeen vaatiessa valvontatoimenpiteiden kesto ja rajat määritetään asetuksen (ETY) N:o 2759/75 24 artiklassa säädettyä menettelyä noudattaen.

▼B

3. Jäsenvaltioiden on ilmoitettava komissiolle tämän artiklan soveltamiseksi antamansa säännökset.

6 artikla

Jäsenvaltioiden on ilmoitettava viimeistään tuotteiden oston aloitushetkellä interven- tiokeskukset sekä niiden jäädytys- ja varastointikapasiteetti.

Kaikki myöhemmät muutokset on ilmoitettava viipymättä.

7 artikla

▼M1

1. Jäsenvaltioiden on ilmoitettava teleksillä joka viikko seuraavat tiedot edellisen viikon ostotoimista:

a) ostetut tuotteet, laadut ja määrät;

b) eri tuotteista ja laaduista maksetut määrät.

2. Jäsenvaltioiden on ilmoitettava komissiolle mahdollisimman pikaisesti kunkin kuukauden lopussa varastossa olevat tuotteet ja määrät sekä niiden varastointipaikan osoite.

▼B

3. Interventiojärjestelmän toiminta tarkastetaan säännöllisesti asetuksen N:o 121/67/ETY 25 artiklan mukaisesti.

8 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

▼M3

LIITE

Ostettavat tuotteet

1. Sian ruho tai puoliruho, tuore tai jäähdytetty (yhdistetyn nimikkeistön alanimike 02031110 :s tä): a) enintään neljä päivää aikaisemmin teurastetusta eläimestä, josta veri on hyvin laskettu; b) halkaistu symmetrisesti selkärankaa pitkin; c) ilman päätä, poskia, kurkkua, kylkirasvaa, munuaisia, eturaajoja, saparoa, kuvelihoja ja selkäydintä.

2. Kylki (silavoineen), tuore tai jäähdytetty (yhdistetyn nimikkeistön alanimike 02031915 :s tä) a) enintään kahdeksan päivää aikaisemmin teurastetusta eläimestä; b) paino enintään 8 kilogrammaa/pala; c) jossa on vähintään kahdeksan kylkiluuta ja joka on leikattu lavasta kolmannen ja neljännen kylkiluun kohdalta ilman kuvelihoja, pintarasvaa ja nisiä.

3. Siansilava tuore tai jäähdytetty (yhdistetyn nimikkeistön alanimike 02090011 :s tä) a) enintään kahdeksan päivää aikaisemmin teurastetusta eläimestä; b) leikattu suorakulmaisesti; c) kamaroineen mutta ilman lihaa; d) vähintään 2 cm paksu ja selästä vatsaan vähintään 15 cm leveä.

4. Edellä 1, 2 ja 3 kohdassa tarkoitetut tuotteet on jäähdytettävä välittömästi teurastuksen jälkeen ja säilytettävä viileässä haltuunottoon saakka ja niiden sisälämpötila ei saa haltuun otettaessa olla korkeampi kuin +4°C.

( 1 ) EYVL N:o 117, 19.6.1967, s. 2283/67

( 2 ) EYVL N:o 135, 30.6.1967, s. 2872/67

( 3 ) EYVL N:o 121, 29.7.1964, s. 2012/64.

( 4 ) EYVL N:o L 256, 11.10.1969, s. 1.

( 5 ) EYVL N:o L 234, 23.10.1970, s. 1.

( 6 ) EYVL N:o L 371, 30.12.1987, s. 14